Dagarebie (Rosary) puoruu

**Dagarebie puoruu**
A Dagarebie puoruu e la puorikpoŋ kaŋ Roman puoruu deme na maŋ puori.A Dagaraa puoruu po eŋ la dannoo anaare poɔ ka ana la ama: Popeɛloŋ Dannoo,Dɔgɛɛ Dannoo, Veɛloŋ Dannoo ane Puubu Dannoo.A Dannoo ama kaŋa zaa meŋ maŋ taa la dannezuri anuu. Yedaare ne Yɔdaare bebie la ka ba maŋ puori a Popeɛloŋ Dannoo, a puori Dɔgɛɛ Dannoo Yidaare ne Nudaare bebie, a la puori Veɛloŋ Dannoo Nadaare bebiri kyɛ puori Puubu Dannoo meŋ Podaare ane Tadaare bebie.
## Piiluu
Sɛre ka neɛ na piili a Dannoo ama kaŋa zaa puori o na daŋ puori la puoruu ama: 

Dagaraa mannoo.

Saa ane bie ane Voorondoŋ yuori eŋɛ, Ame.

N de la Naaŋmensaa puoruu.

N de la Naaŋmensaa, kpeo zaa daana, Sazu ne paaloŋ zaa ire, N de la Yeezu Kirista, Naaŋmene bidɔɔyeni, te daana yɛlɛ, Vooronsoŋ eɛɛ la, ka Verigumaariya soŋ, taa o poɔ, a dɔge, o woŋ la tuo, Pontio Pelaato Naaloŋ saŋ, ba kpa o la Dagaraa zu, k'o kpi, ka ba uu, k'o sige o kpensonne zie, a yi omɛŋɛ o beraata daare, a do Dapare, te zeŋ Naaŋmensaa, kpeo zaa daana, nudoloŋ, o na yi la be wa, a wa di voba ane kpenne sɛrɛɛ. N de la Vooronsoŋ yɛlɛ, Lanne Katesoŋ yɛlɛ, nensonne sontaa yɛlɛ, yelbebe suuri diibu yɛlɛ, kuuni yiibu ane nyɔvore naŋ kombaŋ baare, Ame.

Te saa naŋ be Dapare poɔ puoruu.

Te saa naŋ be Dapare poɔ, ka fo yuori waa kpoŋ, ka fo Naaloŋ wa, ka te sagera fo nɔɛ teŋɛ zu, a seŋ banaŋ sagera fo Dapare poɔ, ko te bondirii zenɛ k'a sente, di te yelbebe suuri ko te, seŋ te naŋ dire suuri kora taa, e ka te ta sage bɛllɛ, iri te yelfaare poɔ Ame.

Yaane Maareya puoruu (bota).

Yaane Maareya, fo paale ne la garaaseɛ, Naaŋmene bee fo, Naaŋmene maale fo la gaŋ pɔgeba zaa kyɛ ka fo poɔ bie Yeezu nyɛrɛ puubu.

Sagebo: Maareya soŋ, Naaŋmene ma, puori Naaŋmene kote, te naŋ yelbebe deme, pampana ane te kuu daare, Ame. 

Paa piili a Dannoo na naŋ seŋ ka fo puori dannezudɛŋ. Ka fooŋ na toɔ, fo na baŋ Yieli la kyaare a dannezu kaŋa zaa  sɛre ka fo puori o.

### Popeɛloŋ Dannoo (Joyful mystries) Yedaare ne Yɔdaare.
1.Naaŋmene Maleke yeli ko la Mareyaa k'o na leɛ la Naaŋmene ma

2.Bitoro Maareya gaa k'o te puori Lizabɛl.

3.Bitoro Maareya dɔge la Yeezu Kirista.

4.Yeezu de teroo Naaŋmene dieŋ.

5.Yeezu bɔ te nyaabo Naaŋmene dieŋ

#### Dɔgɛɛ Dannoo (Sorrowful Mystries) Yidaare ne Nudaare.
1.Yeezu tuo wommu gaadini poɔ.

2.Yeezu feɛbo Dankyimmiri eŋɛŋ.

3.Goore zupili Yeezu de vɔgeloo.

4.Yeezu Dagaraa tuobu.

5.Yeezu Dagaraa zu kpaabo

##### Veɛloŋ Dannoo (Mystries of light) Nadaare.
1.Yeezu suobu terebo Jordan baa poɔ.

2.Yeezu naŋ maale koɔ ka a leɛ daa Kpena pɔge-beɛltigiri zie.

3.Naaŋmene yelbiri ŋmɛ yaaroo.

4.Yeezu Meŋɛ kyilluu.

5.Yukaaraate sakaramante emmo (zu pommo)

###### Puubu Dannoo (Glorious Mystries) Podaare ane Tadaare.
1.Yeezu kuuneŋ leɛ iruu.

2. Yeezu Dapare duobu.

3. Vooronsoŋ toŋ k'o sigewaabo.

4.Maareya Dapare duobu.

5.Maareya Dapare pɔgenaa leɛbo.

Fo na maŋ yelee yaane Maareya gbɛɛ pie ko a dannezu kaŋa zaa. Ka fooŋ maŋ wa baare kaŋa zaa ka fo paa yeli ka; ka saa ane bie ane Vooronsoŋ nyɛrɛ puubu.

Sagebo: Pampana, seŋ koronzaa ane biezaa ame.

Ka fo la yeli:

Te Daana Yeezu...

Te daana Yeezu...

Sagebo: zo te nembaaloŋ, di te yelbebe suuri ko te, faa te seere yi ni dozugo vuuŋ, a kpɛ ne Dapare a zuo azaa banaŋ naŋ sɔrɔ sudi yiri fo zie.

Ka fooŋ wa puori a Dannoo kaŋa zaa dannezuri anuu baare fo paa na puoree puoruu ŋa: 

Yaane Bitoro Pɔgenaa (Hail Holy Queen).

Yaane Bitoro Pɔgenaa, nimimaaroŋ ma, zɛge te nyɔvoɛ, te noɔ ane te kyelloo. Te koŋ ko fo la, Awa biiri ba naŋ ŋmɛ eŋ wɛgyɛŋeŋ, te zɛge la te awommu ko fo, a kono kyɛ kyeerɛ a nentaŋ kɔmbɔge ŋa poɔ.  Sɔre faarekpoŋ, leɛ fo nimimaaroŋ niŋe tɔgle te Kyɛ ka a te wɛgyɛŋeŋ ŋmɛ eŋoo puoriŋ, wuli te a fo poɔ bie Yeezu. Oo Clement, oo nɔmmo, oo Noɔ Bitoro Maareya.

Yeli: Puori ko te, Naaŋmene Masoŋ

Paa yeli: Ka te puori:

All (yɛ zaa): Naaŋmene, a fo bidɔɔyeni yoŋ, tu la o nyɔvore, kuu ane kuu leɛ-iruu, a da nyɔvobabaaraa kyɔɔtaa ko te.  Ko te te daana, ka te neŋ wa danne a Dagaresoŋ Dannoo ama,  naŋ yi Maareya soŋ zie, ka te tɔgle bone na a naŋ taa kyɛ nyɛ bone na a naŋ eŋ noɔre ka te na nyɛ la a Yeezu Kirista yuori eŋɛ. Ame 

MAAREYA SOŊ PUUBU DANNOMBIE 

Daana zo te nembaaloŋ                   Daana zo te nembaaloŋ 

Kirista zo te nembaaloŋ                   Kirista zo te nembaaloŋ

Daana zo te nembaaloŋ                   Daana zo te nembaaloŋ

Kirista kyɛlle te.                              Kirista kyɛlle te yaga zaa

Naaŋmene naŋ waa Dapare saa     zo te nembaaloŋ

Naaŋmene naŋ waa bie, tendaa faara   zo te nembaaloŋ

Naaŋmene naŋ waa Vooronsoŋ        zo te nembaaloŋ

Tanetaatesoŋ, Naaŋmene yeni.           zo te nembaaloŋ

Maareya soŋ                                       puori Naaŋmene ko te

Naaŋmene Masoŋ                             puori Naaŋmene ko te

pɔgyoe poɔ gɔgyuori.                         puori Naaŋmene ko te

Ma pɔgyuori.                                        puori Naaŋmene ko te

Nɔŋ O yɛlɛ ma                                      puori Naaŋmene ko te

Te ire ma                                              puori Naaŋmene ko te

Te faara ma.                                        Puori Naaŋmene ko te

Pɔgesar-kyeeraa                                 puori Naaŋmene ko te

Pɔgesar-Gandaa                                 puori Naaŋmene ko te

Nembaaloŋ zoro.                                Puori Naaŋmene ko te

Yelmeŋɛ soba                                      puori Naaŋmene ko te

Popeɛloŋ soba                                    puori Naaŋmene ko te

Yeŋ bamno zie.                                    Puori Naaŋmene ko te

Mennoŋ Daana                                     puori Naaŋmene ko te

Bonsonne  Gbaale.                              Puori Naaŋmene ko te

David yiri teɛraa                                   puori Naaŋmene ko te

Salema Yiri                                           puori Naaŋmene ko te  

Naaŋmene Nɔɛ Daga                         puori Naaŋmene ko te

ne Masoŋsage

Yelbebe deme Naayiri.                       Puori Naaŋmene ko te

Kirista biiri sonnɔ                                puori Naaŋmene ko te

Teɛroŋ gaazie                                      puori Naaŋmene ko te

Ŋmene Yelmanema Pɔgenaa            puori Naaŋmene ko te

Baŋnɔɛ yɛlɛ ma.                                  Puori Naaŋmene ko te

#